Na osnovu Pravilnika o specijalizacijama i užim specijalizacijama zdravstvenih radnika i zdravstvenih saradnika Republike Srbije (Sl. glasnik 10/2013, 91/2013, 113/2013, 109/2014 i 53/2018) Univerzitet u Beogradu – Farmaceutski fakultet

raspisuje

**K O N K U R S**

**ZA UPIS NA SPECIJALIZACIJE I UŽE SPECIJALIZACIJE ZDRAVSTVENIH RADNIKA I ZDRAVSTVENIH SARADNIKA**

**ZA OKTOBARSKI UPISNI ROK 2021. GODINE**

**Potrebna dokumentacija za prijavu na Konkurs je:**

* Rešenje Ministarstva zdravlja Republike Srbije,
* Fotokopija diplome o završenim osnovnim studijama. Kandidati koji nisu završili Univerzitet u Beogradu – Farmaceutski fakultet, potrebno je da prilože **overenu** fotokopiju diplome,
* **Overena** fotokopija uverenja o položenom stručnom ispitu,
* Za zaposlene, odluku firme u kojoj je kandidat zaposlen da će snositi troškove specijalizacije,
* Kandidati koji su fakultet završili u inostranstvu moraju imati priznatu stranu visokoškolsku ispravu (verifikacija za nastavak obrazovanja vrši se na Univerzitetu u Beogradu, Studentski trg 1),
* Za kandidate strane državljane neophodno je rešenje Ministarstva zdravlja dotične države,
* Prijava koja se dobija u Odseku za nastavu Fakulteta,
* Za nezaposlene zdravstvene radnike dokaz da su zdravstveno osigurani (fotokopija zdravstvene knjižice)
* Samo za kandidate koji konkurišu za upis na **uže specijalizacije** potrebno je da prilože i overenu fotokopiju diplome o prethodno završenoj specijalizaciji zdravstvenih radnika i zdravstvenih saradnika i uverenje o položenim ispitima na prethodno završenoj specijalizaciji (uverenje - samo za kandidate koji prethodno završenu specijalizaciju nisu završili na Univerzitetu u Beogradu – Farmaceutskom fakultetu)
* dokaz o uplati naknade u iznosu od 3.000,00 u svrhu troškova prijave na konkurs, uplaćenih na žiro račun Fakulteta 840-1127666-05, šifra 189.

Fakultet zadržava pravo da zatraži dodatnu dokumentaciju na uvid.

**Za strane državljane**

Strani državljanin, koji je završio fakultet zdravstvene struke, a ne obavlja zdravstvenu delatnost kao profesiju u Republici Srbiji, može da se obrati Farmaceutskom fakultetu u Beogradu, bez prethodne saglasnosti Ministarstva zdravlja Republike Srbije za upis na specijalizacije/uže specijalizacije. U tom slučaju potrebno je da kandidat ima rešenje o odobrenju specijalizacije Ministarstva zdravlja zemlje koja ih upućuje na specijalizaciju/užu specijalizaciju kao i do sada.

Uz prijavu i rešenje svog Ministarstva kojim su upućeni na specijalizaciju /užu specijalizaciju u Republiku Srbiju, kandidati su u obavezi da dostave:

* Rešenje o priznavanju strane visokoškolske isprave (ako su fakultet završili u inostranstvu),
* Overenu fotokopiju originalne diplome o završenom fakultetu,
* Overenu fotokopiju originalne diplome o položenom specijalističkom ispitu (za prijavu na uže specijalizacije),
* Potvrdu o regulisanom stručno-državnom ispitu,
* Kopiju pasoša,
* Potvrdu da je pohađao kurs srpskog jezika u jednoj od akreditovanih ustanova,
* Dokaz o zdravstvenom osiguranju (po obavljenom upisu),
* Kopiju prijave boravka/prebivališta (po obavljenom upisu).

**Podnošenje zahteva za odobravanje upisa na specijalizacije i uže specijalizacije kandidata koji su zaposleni u privatnim zdravstvenim ustanovama i/ili u ustanovama koje ne obavljaju zdravstvenu delatnost kao primarnu**

Na osnovu čl. 175., čl. 176., kao i čl. 261. Zakona o zdravstvenoj zaštiti („Sl. glasnik RS“, br. 25/2019), privatne zdravstvene ustanove i ustanove koje ne obavljaju zdravstvenu delatnost kao primarnu, ukoliko žele da njihovi zaposleni, koji su završili fakultet zdravstvene struke, specijalizacije i uže specijalizacije obave na Farmaceutskom fakultetu u Beogradu  podnose zahtev za odobravanje upisa.

**Za kandidate koji su zaposleni u privatnim zdravstvenim ustanovama (privatna praksa), a završili su fakultet zdravstvene struke, potrebna dokumentacija za podnošenje zahteva na Konkurs za odobravanje upisa je:**

1. Privatna zdravstvena ustanova, odnosno privatna praksa dostavlja overenu fotokopiju rešenja APR-a ili rešenja Trgovinskog suda i,
2. Overenu fotokopiju rešenja zdravstvene inspekcije o ispunjenosti uslova za obavljanje zdravstvene delatnosti, odnosno određenih poslova zdravstvene delatnosti.

Zahtev mora biti naslovljen pojedinačno za svakog kandidata kome je odobrena specijalizacija, izrađen na memorandumu privatne zdravstvene ustanove (privatne prakse).

Uz zahtev se, pored navedenog prilaže:

* odluka o odobrenju specijalizacije od strane direktora privatne zdravstvene ustanove, odnosno osnivača privatne prakse, sa detaljnim obrazloženjem za svaku specijalizaciju ponaosob, izrađena na memorandumu privatne zdravstvene ustanove, odnosno osnivača privatne prakse,
* fotokopija diplome o završenom fakultetu. Kandidati koji nisu završili Univerzitet u Beogradu – Farmaceutski fakultet, potrebno je da prilože overenu fotokopiju diplome,
* samo za kandidate koji konkurišu za upis na **uže specijalizacije** i overena fotokopija diplome o prethodno završenoj specijalizaciji zdravstvenih radnika i zdravstvenih saradnika i uverenje o položenim ispitima na prethodno završenoj specijalizaciji (uverenje – samo za kandidate koji prethodno završenu specijalizaciju nisu završili na Univerzitetu u Beogradu – Farmaceutskom fakultetu),
* kandidati koji su fakultet završili u inostranstvu moraju imati priznatu stranu visokoškolsku ispravu (verifikacija za nastavak obrazovanja vrši se na Univerzitetu u Beogradu, Studentski trg 1),
* overena fotokopija uverenja o položenom stručnom ispitu,
* fotokopija prijave/odjave (M obrazac),
* potvrda da je kandidat u stalnom radnom odnosu u privatnoj zdravstvenoj ustanovi, odnosno privatnoj praksi, izrađena na memorandumu privatne zdravstvene ustanove,
* overena fotokopija izvoda iz matične knjige venčanih, ukoliko je došlo do promene ličnog imena (promena prezimena),
* potpisana izjava kandidata o davanju saglasnosti za proveru dokumenata,
* dokaz o uplati naknade u iznosu od 3.000,00 u svrhu troškova prijave na konkurs, uplaćenih na žiro račun Fakulteta 840-1127666-05, šifra 189.

Fakultet zadržava pravo da zatraži i dodatnu dokumentaciju na uvid.

Upis na specijalizacije će se odobravati iz oblasti, odnosno delatnosti za koju je zdravstvena ustanova (privatna praksa) registrovana kod nadležnog organa.
Ukoliko se uz zahtev za odobravanje upisa na specijalizacije, dostavljaju fotokopije dokumenata, ista moraju biti overena kod javnog beležnika (notara), (osim prijave/odjave M obrasca).

**Za ustanove, odnosno kandidate, koji su zaposleni u ustanovama koje ne obavljaju zdravstvenu delatnost kao primarnu, a završili su fakultet zdravstvene struke, dostavlja se uz zahtev i:**

* odluka o odobrenju specijalizacije od strane direktora sa detaljnim obrazloženjem za svaku specijalizaciju ponaosob, izrađena na memorandumu ustanove,
* fotokopija diplome o završenom fakultetu. Kandidati koji nisu završili Univerzitet u Beogradu – Farmaceutski fakultet, potrebno je da prilože overenu fotokopiju diplome,
* samo za kandidate koji konkurišu za upis na **uže specijalizacije** i overena fotokopija diplome o prethodno završenoj specijalizaciji zdravstvenih radnika i zdravstvenih saradnika i uverenje o položenim ispitima na prethodno završenoj specijalizaciji (uverenje – samo za kandidate koji prethodno završenu specijalizaciju nisu završili na Univerzitetu u Beogradu – Farmaceutskom fakultetu),
* kandidati koji su fakultet završili u inostranstvu moraju imati priznatu stranu visokoškolsku ispravu (verifikacija za nastavak obrazovanja vrši se na Univerzitetu u Beogradu, Studentski trg 1),
* overena fotokopija uverenja o položenom stručnom ispitu,
* fotokopija prijave/odjave (M obrazac),
* potvrda da je kandidat u stalnom radnom odnosu u ustanovi,
* overena fotokopija izvoda iz matične knjige venčanih, ukoliko je došlo do promene ličnog imena (promena prezimena),
* potpisana izjava kandidata o davanju saglasnosti za proveru dokumenata
* dokaz o uplati naknade u iznosu od 3.000,00 u svrhu troškova prijave na konkurs, uplaćenih na žiro račun Fakulteta 840-1127666-05, šifra 189.

Fakultet zadržava pravo da zatraži i dodatnu dokumentaciju na uvid.

Komisija za specijalističke studije Fakulteta donosi odluku o odobravanju upisa specijalizacije ili uže specijalizacije za oktobarski upisni rok 2021. godine.

Na raspisanom Konkursu ravnopravno učestvuju i kandidati kojima upis odobri Farmaceutski fakultet kao i kandidati kojima je Ministarstvo zdravlja Republike Srbije izdalo rešenje o davanju saglasnosti za upis na specijalizacije ili uže specijalizacije zdravstvenih radnika i zdravstvenih saradnika.

**Svi kandidati koji ispunjavaju uslove za prijavu na konkurs, za upis na specijalizacije zdravstvenih radnika i zdravstvenih saradnika na Univerzitetu u Beogradu - Farmaceutskom fakultetu mogu podneti potrebnu dokumentaciju Odseku za nastavu i studentska pitanja, radnim danima, u periodu od 01.10.2021. do 22.10.2021. godine, od 9 do 14 časova.**

**Za upis koji će se obaviti 29.10.2021. godine, u vremenu od 09 do 15 časova, u Odseku za nastavu i studentska pitanja, potrebna dokumentacija je:**

* Plavi specijalistički indeks (može se nabaviti u skriptarnici Fakulteta),
* Dva obrasca ŠV **–** 20,
* Dve fotografije,
* Izvod iz matične knjige rođenih,
* Dokaz o uplati školarine
* Uplatnicu na iznos od 2.200,00 dinara na žiro – račun Fakulteta, na ime administrativnih troškova upisa

Kandidati koji lično snose troškove specijalizacije dužni su da školarinu uplate uplatnicom na žiro - račun Fakulteta broj 840-1127666-05, šifra plaćanja 189 i da uplatnicu dostave prilikom upisa. Školarinu mogu uplatiti u četiri jednake rate, prvu pri upisu.

Kandidati kojima troškove specijalizacije snosi pravno lice, dužni su da pre upisa, a prilikom prijave na Konkurs, dostave podatke o pravnom licu (PIB, žiro - račun, adresu i fax), kako bi im faktura bila ispostavljena i uplata izvršena do upisa. Kontakt osoba za izdavanja fakture je Slavica Kojić, mail adresa slavica.kojic@pharmacy.bg.ac.rs telefon 3951 298.

Specijalizacija i uža specijalizacija počinje danom upisa na Farmaceutski fakultet, a završava se po savladanim veštinama utvrđenim planom i programom specijalizacija i položenim ispitima utvrđenim planom i programom specijalizacija.